آنایاسانین بعضی ماده‌لرینده دییشیک‌لیک اؤن گؤرن خالق اویلاماسیندا "ائوئت" چیخدی.
رسمی اولمایان نتیجه‌لره گؤره سئچیجی یوزده 51 ویرگول 4 ایله "ائوئت"ی، یوزده 48 ویرگول 6 ایله "یوخ"و ترجیح ائتدی.
55  میلیونو آشقین سئچیجی‌نین اولدوغو یورددا قاتیلیم یوزده 85،5 گرچکلشدی.
ان یوکسک "ائوئت" اویو بایبورتدا، "یوخ" اویو ایسه تونج ائلیده چیخدی.
ایکی شهرده ده "ائوئت" و "یوخ" طرفدارلاری‌نین اوی نیسبتی یوزده 80ی گئچدی.
خاریجده ایسه 3 میلیونا یاخین سئچیجی‌نین یوزده 44و صاندیغا گئتدی.
رسمی اولمایان نتیجه‌لره گؤره یوزده 59و "ائوئت" اویو وئردی.
یوکسک سئچیم قورولو باشقانی سعدی گوون، خالق اویلاماسینا باغلی آچیقلاماسیندا، ساعات 23.00 اعتباریله ائوئت اوی‌لاری توپلامینین 24 میلیون 763 مین 516، یوخ اوی‌لاری توپلامی‌نین دا 23 میلیون 511 مین 155 اولدوغونو، بو نتیجه‌یه گؤره خالق اویلاماسیندا 'ائوئت' چیخدیغینی بیلدیردی.
سعدی گوون، کسین نتیجه‌لرین اعتراض مدت‌لری نظره آلا‌راق ان گئج 12 گون سونرا آچیقلاناجاغینی سؤیله‌دی.
گوون، قورولون صاندیق هیاتی مؤهورو داشیمایان اوی بلگه‌سی و پاکتلرین دیشاردان گتیریله‌رک ایستیفاده ائدیلدیگی قانیتلانمادیقجا گوونلی ساییلماسینا قرار وئردیک‌لرینی خاطیرلادا‌راق، یوکسک سئچیم قورولونون، صاندیق هیاتی طرفین‌دن مؤهورلنمه‌میش، یعنی سیاسی پارتی‌لی عضو‌لر طرفین‌دن مؤهورلنمه‌میش اوی بلگه‌سی و اوی پاکت‌لری‌نین گوونلی اولدوغونا باغلی قراری ایلک دفعه آلمادیغینی ایفاده ائتدی.
سئچیجی‌لره مؤهورسوز وئریلن اوی بلگه‌لری‌نین، گئچرسیز ساییلما‌لارینی گرکدیره‌جک خصوصیتده گؤرولمدیگینی ایفاده ائدن گوون،
"بو خصوصیتده اولان اوی بلگه‌لری‌نین گئچرلی ساییلماسینا قرار وئریلمیش‌دیر. قورولوموز بو قراری اوی وئرمه ایشلمی نتیجه‌لری سیستمه گیریلمه‌دن و اوی بیرلیگی ایله آلمیش‌دیر" شکلینده دانیشدی.
